नवनिर्मित नाला क्षतिग्रस्त, लोग परेशान
मेड़ता रोड | ग्रामपंचायत मेड़ता रोड के द्वारा करीब छह लाख रुपए की लागत से बनाया गया नाला निर्माण के एक माह बाद ही क्षतिग्रस्त हो गया है। इससे वाहन चालकों को भारी परेशानी का सामना करना पड़ रहा है। जानकारी के अनुसार ग्राम पंचायत मेड़ता रोड के द्वारा जारोड़ा तिराहा के पास में गंदा पानी सार्वजनिक तालाब बिजली घर में नहीं जाए, इसलिए एक नाला निर्माण करवाया गया। जिसका निर्माण भी पूरी तरह नहीं हुआ है और नाला क्षतिग्रस्त हो गया। नवनिर्मित नाला में से पानी रिसाव करने लग गया है। गंदा पानी बिजली घर की ओर बढ़ने लगा है।
bho_Deva hin_Deva